Diari Oficial de la Generalitat Valenciana


Sumari del DOGV 4497, del 12-05-2003 (2003/5061)

Informació pública del projecte d'urbanització de la unitat d'execució Travessia d'Alió en sòl urbà del Pla General d'Ordenació Urbana d'Alcalà de Xivert.
----------------------------------------------------------------------------------------------------------------------------------------------------------

### Dades del document

Número de DOGV
:   4497

Data del DOGV
:   12-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5061


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del projecte d'urbanització de la unitat d'execució Travessia d'Alió en sòl urbà del Pla General d'Ordenació Urbana d'Alcalà de Xivert. [2003/Q5061]
  
L'alcalde president de l'Ajuntament d'Alcalà de Xivert fa saber:
  
En data 7 d'abril de 2003, la Comissió de Govern va adoptar el següent acord:
  
Vista la sol·licitud presentada per Francisco Francés Galiana, en representació de la mercantil Alio Urbana, SL, adjudicatària del programa d'actuació integrada per al desenvolupament urbanístic de la UE Travessia d'Alió ?delimitada per un pla de reforma interior en sòl urbà del Pla General d'Ordenació Urbana d'Alcalà de Xivert?, en què sol·licita d'este ajuntament l'aprovació del projecte d'urbanització de la unitat d'execució esmentada.
  
Atés que el projecte d'urbanització presentat té per objecte el desenvolupament de les obres urbanístiques necessàries per a establir la dotació d'elements i servicis en la unitat d'execució Travessia d'Alió delimitada en sòl urbà.
  
Atés que el projecte esmentat està format per memòria descriptiva de les característiques de les obres, plànols, amidaments, quadres de preus descompostos, pressupost, així com l'estudi bàsic de seguretat i salut.
  
Atés que el pressupost d'execució material del projecte d'urbanització presentat per a l'execució de les obres corresponents a la UE Travessia d'Alió no s'ajusta a l'aprovat en la proposició econòmica financera, ja que hi ha una diferència de 28.462,52 euros.
  
Atés que per l'Acord del Ple, de data 29 de juliol de 2002, es va resoldre adjudicar l'execució indirecta del programa d'actuació integrada de la UE Travessia d'Alió a la mercantil Alio Urbana, SL, i que va quedar condicionada l'adjudicació al compliment, entre d'altres, de les següents condicions:
  
- Que el projecte d'urbanització desenvolupe l'avantprojecte d'urbanització formulat per la mercantil Alio Urbana, SL. Si bé quant a la distribució d'energia elèctrica, tant en alta com en baixa tensió, telefonia, enllumenat públic, mobiliari urbà i jardineria, hauran d'introduir-se les especificacions que consten a l'informe emés per l'enginyer tècnic municipal, que s'adjuntarà a la notificació del present acord.
  
També hauran d'introduir-se al projecte d'urbanització les rectificacions derivades de l'informe emés per l'arquitecte tècnic municipal ?la còpia del qual també s'adjunta a la notificació del present?, a fi d'adequar la qualitat dels materials que cal esmerçar en la urbanització a l'exigida per l'ajuntament a tota obra pública d'urbanització.
  
Vist que ha sigut emés un informe pels Servicis Tècnics Municipals en què es fa constar que dins de les diferències pressupostàries que hi ha al projecte d'urbanització presentat i la proposició economicofinancera poden admetre's com a causa de retaxació la partida corresponent a la instal·lació d'electricitat, el desglossament de la qual és:
  
Concepte Totals
  
Instal·lació electricitat 28.462,52 euros
  
Direc. facultativa inst electric. 1.500,90 euros
  
Despeses generals 13% 3.895,24 euros
  
Benefici industrial 6% 1.797,81 euros
  
IVA 16% 5.705,04 euros
  
Total retaxació 41.361,51 euros
  
Amb l'aplicació de despeses generals, benefici industrial, i impost sobre el valor afegit i despeses de gestió i benefici d'urbanització que no varien, resulta un total del pressupost general de 403.447,08 euros.
  
Vist que l'article 67.3 de la Llei 6/1994 establix que:
  
Amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimada anteriorment al programa, sempre que la variació obeïsca a causes objectives la previsió de la qual no haguera sigut possible per a l'urbanitzador en comprometre's a executar l'actuació. La retaxació de càrregues no podrà suposar modificació o increment en la part d'elles corresponent al benefici empresarial de l'urbanitzador per la promoció de l'actuació.
  
Vist que la documentació està completa a efectes del que disposa l'article 140 i 141 del Reglament de Planejament de la Comunitat Valenciana, aprovat pel Decret 201/1998, de 15 de desembre.
  
Vist que el procediment que cal seguir per a l'aprovació del present projecte d'urbanització, en virtut del que disposa l'article 139.1 del Reglament de Planejament esmentat i l'article 53 de la Llei Reguladora de l'Activitat Urbanística, serà el mateix que per a la tramitació i l'aprovació dels programes d'actuació integrada, atés que el projecte a què es fa referència preveu dotar a la unitat d'execució dels elements i servicis urbanístics necessaris, per a la conversió de les parcel·les en solar.
  
Vist que, de conformitat amb el que disposa l'article 46.3 de la Llei Reguladora de l'Activitat Urbanística, la informació pública serà per 20 dies hàbils, i s'anunciarà mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, i advertirà de la possibilitat de formular al·legacions.
  
A la vista del que s'ha exposat, els membres de la Comissió de Govern, acorden:
  
1. Sotmetre a informació pública durant el termini de 20 dies hàbils el projecte d'urbanització de la unitat d'execució Travessia d'Alió, delimitada per un pla de reforma interior en sòl urbà del Pla General d'Ordenació Urbana d'Alcalà de Xivert, que desenvolupa les obres per a establir la dotació d'elements i servicis urbanístics necessaris en la unitat d'execució esmentada, mitjançant inserció d'un edicte en un diari d'informació general editat a la Comunitat Valenciana i en el Diari Oficial de la Generalitat Valenciana, a fi que els qui estigueren interessats puguen consultar l'expedient al Departament d'Urbanisme d'este ajuntament i presentar les al·legacions que creguen convenients.
  
2. Considerar admissible inicialment com a causes de retaxació els següents increments al pressupost d'execució material:
  
Concepte Totals
  
Instal·lació electricitat 28.462,52 euros
  
Direc. facultativa inst electric. 1.500,90 euros
  
Despeses generals 13% 3.895,24 euros
  
Benefici industrial 6% 1.797,81 euros
  
IVA 16% 5.705,04 euros
  
Total retaxació 41.361,51 euros
  
Amb l'aplicació de despeses generals, benefici industrial, i IVA i despeses de gestió i benefici de l'urbanitzador que no varien, resulta un total del pressupost general de 403.447,08 euros.
  
Que obeïxen a unitats d'obra incloses per exigències municipals, no contemplades a l'avantprojecte d'urbanització aprovat per l'Acord del Ple de 29 de juliol de 2002.
  
3. Donar trasllat d'este acord a totes les persones interessades que figuren a l'expedient.
  
De la qual cosa done trasllat perquè en prengueu coneixement i efectes oportuns.